Alevia

Alevia ye una parroquia y una llocalidá del conceyu asturianu d'El Valle Baju de Peñamellera. Ocupa la fastera más noroccidental del conceyu (ye la única parroquia que llenda col conceyu de Llanes) y tien, dende que nel 1991 se separtara d'ella Siejo, Ajuste del mapa de parroquias. Mapa de entidades colectivas de población. Uviéu, SADEI, 2012. Actualizáu'l 1 de febreru de 2024. d'estensión. Abarca namái que'l pueblu d'Alevia, que tien una población de Nomenclátor del INE: Población del padrón continuo por unidad poblacional. (Institutu Nacional d'Estadística)., que se dediquen principalmente a la ganadería. Nel monte d'Alevia s'alcuentren los restos de la nomada Mina del Pilar, una esplotación de la que se sacarron fierro y manganesu a lo menos dende'l sieglu XVI hasta los años 70 del sieglu pasáu.

El pueblu ta asitiáu a unos 240 m sobre'l nivel del mar, na lladera meridional del picu Pedreḥita. Pa llegar a él hai que coyer, en Sieḥo, la carretera llocal PB-2, estrecha pero con bon firme, que muerre nel pueblu. Nél destaquen les siguientes edificaciones:
 La ilesia parroquial, dedicada a San Xuan Bautista, con restos baxomedievales (ss.XIV-XV) nel interior anque mui reformada nos sieglos XVIII-XX.
 La capiella San Antonio, asitiada a la entrada'l pueblu. Construyida, según dellos autores,nel sieglu XVII, tien cabo d'ella una torre con reló y campanariu, llevantada -con perres de los indianos y l'esfuerciu de los vecinos- nel sieglu XX. Entamose a facer na década d'1920, anque nun pudo rematase hasta la d'1960, y ye ún de los trés únicos edificios d'esti tipu -xunta la torre la ilesia parroquial de Taramundi y la qu'hai na antigua sede de les escueles marítimes d'As Figueiras (Castropol)- que se ficienon n'Asturies con dineru de los americanos. A los pies de la torre hai un mirador con unes vistes perguapes sobro'l valle de Peñamellera.
 La Quinta d'Arriba, encargada pol indianu José Lezama Lima (llamáu Don Pepe polos vecinos) al arquiteutu catalán Marcelino Coquillat, que-y proyeutó una casa con trés plantes y torre d'estilu rexonalista con dellos toques modernistes.

Hai, amás d'ello, delles cases de tipoloxía tradicional, dos establecimientos de turismu rural, chigre y bolera. Esta foi construyida tamién con dineru indianu: el de Ramón Bardales, que la mandó facer en 1891.

Ye un pueblu de vida tranquila, que namái s'altera nes fiestes, que se celebren pa honrar a San Antonio (13 de xunu), San Xuan (24 de xunu) y Nuestra Señora del Rosariu (30 de setiembre).

 Referencies 

 Enllaces esternos 

Páxina web sobre Alevia  (castellanu)
Escursión dende Alevia al Picu'l Paisanu pasando peles mines del Pilar (castellanu)

Categoría:Parroquies d'El Valle Baju de Peñamellera
Categoría:Llocalidaes d'El Valle Baju de Peñamellera
Categoría:Wikipedia:Mantenimientu:Parroquies d'Asturies ensin plantía "llista de sitios"